28/07/2022 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do Estudo de detalle do quinteiro 6 do Plan parcial do SUP-1 (Romero Donallo)

O Pleno da Corporación, na sesión ordinaria que tivo lugar o día 4 de xullo de 2022, adoptou entre outros, o seguinte acordo: - Aprobar definitivamente o Estudo de detalle do quinteiro 6 do Plan parcial do SUP-1 (Romero Donallo) -parcela catastral 6568954NH3466H0000IR-, segundo o proxecto presentado o 1 de xuño de 2022 por SANTIAGO SUR GALICIA S. L., asinado polo arquitecto Azza Ben Aissa Yosifov Obregozo. De seguido publícase a descrición da ordenación proposta no citado Estudo de detalle. En todo caso, a eficacia do acto de aprobación definitiva e a entrada en vigor do estudo de detalle queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición do estudo de detalle no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia). Santiago de Compostela, 21 de xullo de 2022 A concelleira delegada de Urbanismo, Vivenda e Cidade Histórica (P. D. DEC/4742/2019 de 17 de xuño de 2019) Asdo: Mercedes Rosón Ferreiro A proposta está definida na documentación gráfica adxunta (“planos de proposta”). Nestes planos, ademais das determinacións específicas e habituais nos estudos de detalle (aliñacións, rasantes, volumes, etc.), avánzase, a nivel de anteproxecto e sen vinculación coa solución final que poida definirse no proxecto de edificación, a solución de vivenda proxectada, xa que entendemos que pode facer máis comprensible a solución de detalle proposta. A proposta define unha nova disposición da edificación nun único volume, en tipoloxía de bloque aberto, mantendo a altura prevista na ordenación actual de B+9+BC, coa planta baixa destinada a uso comercial e as altas a vivenda, mantendo a ocupación máxima prevista para a planta baixa e o espazo privado de uso público e a edificabilidade máxima prevista para o cuarteirón 6, coa ocupación, as aliñacións, os fondos de edificación, os voos e as terrazas definidos nos planos adxuntos. Con esta proposta preténdese modificar o volume da edificación previsto, determinando unha nova disposición cun único volume definido cos parámetros habituais da tipoloxía de “bloque aberto” (ocupación, edificabilidade, voos, altura máxima, etc.), de forma que a ordenación estableza o marco normativo que permita a flexibilidade suficiente para que o proxecto da edificación poida desenvolverse con certa marxe dentro dos límites definidos na ordenación. Deste xeito, a ordenación definida nos planos adxuntos considérase orientadora, podendo variar lixeiramente co desenvolvemento do proxecto da edificación sen necesidade de modificar o presente estudo de detalle sempre que se cumpran os parámetros seguintes: Ocupación máxima: • Ocupación máxima baixo rasante: 904,00 m2 • Sup. mínima sobre rasante uso público: 391,80 m2 • Ocup. máxima sobre rasante uso privado: 512,20 m2 Edificabilidade sobre rasante: • Residencial: 2.537,90 m2 • Outros usos: 215,90 m2 TOTAL EDIFICABILIDADE: 2.753,80 m2 Alturas máximas: as sinaladas graficamente, a medir en base ao criterio do PGOU de medición “por número de plantas”, coas alturas libres entre plantas reguladas para cada uso. A planta baixa estará destinada ao uso comercial previsto, cun volume independente do das vivendas que coincide parcialmente en planta con estas. As plantas altas estarán destinadas a uso residencial vivenda e o resto de usos compatibles previstos no Plan Parcial.